GURRUTXAGA URANGA (EAJ, 2019-05-02):
Bai, eskerrik asko, presidente anderea, berriro ere bai.
Bollain jauna, datuak esaten dut baino oposizioen orokorrean batzuk datuekin, datuak, behintzat, objektiboak dira, zuk egin duzuna izan da zuk nahi izan dituzun egoera subjektiboak ekarri, zure inguruan dauzkazun egoera subjektiboak ekarri.
Datuak ekartzen dituenak behintzat, objektiboko mahai gaineratzen dituelako eta horrekin erakutsi nahi dudana da intentzionalidade bat dagoela horrelako egoerak, datuak jartzerakoan, eta zuk egin duzunarekin oraindik eta ageriagoan gelditzen da hori.
Estarrona jauna, nik ez ditut datuak ukatzen eta ez naiz ere autokonplazientzian erortzen, nik ez ditut gaizki dauden datuak ukatuko eta badakigu lan asko daukagula egiteko horren aurrean, baina esan nahi dudana da ez dudala erori nahi joko horretan, non batzuk etorriko garen datu onak mahai gaineratzea eta besteak txarrak, ez dudalako uste horrek gazteei ezertan hobekuntzari ekarri diotenik. Besterik ez.
Argi dagoena dela ez dugula erabaki bat hartu eta guzti hau konponduko, asko daukagulako egiteko eta lan egin behar dugulako, lana delako errezeta egoera honi buelta ematen laguntzeko, eta guk uste dugu, ez dugu pentsatzen politika berriak behar direnik, baizik eta analisia egin beharko dela, ebaluatu egin beharko dugula egiten den gauza bakoitza, zer funtzionatzen duen, zer ez duen funtzionatzen, nola egin behar den hori funtzionatzeko eta horren aldeko apustua egiten dugu.
Guk uste dugu eragina badaukatela politiko publikoak, Gobernu martxan jartzen dituen politika publikoak eragina badaukatela; adibidez, bageneukan helburu orokor bat zela, 20.000 gazte lehenengo lan esperientzia edukitzea eta helburu hori betetzen ari da.
Egia da, lehenengo lan esperientzia edukitzea ez dela nahikoa eta lan hori kalitatezkoa izatea nahi dugula, eta horregatik ere bai Lehen Aukera programa horretan, aipatu dut lehen, igotzen goazela deialdi bakoitzean soldata kopuru minimo hori lortzeko diru-laguntzak ere bai handitzen doazela eta soldata kopuru hori ere bai aldatzen goazela.
Horregatik ez dut uste beti politika berdinak direnik, baizik eta momentuan momentuko egoerari erantzuteko eman behar diren berrikuntza edo aldaketak ematen direla. Aipatu dut, sailen arteko batzordea sortu dela lehenengo aldiz IV. Gazte Plan honetan.
Eta esaten duzue ez dugula ulertzen zer den zuek esan nahi duzuena, nik uste dut ez duzuela ulertzen benetan IV. Gazte Planak zer egin nahi duen, IV. Gazte Plan hau planen plan bat da, lehen ere horrela adierazi dut eta urteko programazio eta ebaluaketa egiterakoan sailen arteko koordinazio batzorde honetan jartzen du: "Urteko programazioan sartu beharreko ekimenak identifikatzeko eta zehazteko lan egingo da".
Eta gainera Eusko Jaurlaritzan lantzen diren plan estrategiko berriak edo aurreikusita dauden guztietan itsatsi beharko dira, ba zeintzuk erator daitezkeen gazteen egoeran hobetzeko. Beraz, plan estrategiko horietan, beste sail batzuetan dauden plan estrategiko horietan eragina izan nahi du sailen arteko batzorde honek, plan desberdinak jasotzen dituelako planak berak.
Eta berrikuntza gehiago ere eman dira. Formazio Dualean gero eta pausu gehiago ematen ari dira, unibertsitatean duela sei urte baino gehiago inplementatzen da Formazio Duala edo laneratze hori egiteko ekintzak.
Eta horrek erakusten du gainera gaur egun Sara de la Ricak egin du txosten bat. Bertan azaltzen da nola lanetik ikasketetarako laneratze hori ematerako orduan gazte formatuak errazago daukaten hori egitea eta ezartzen ditu baita ere Europa mailan egiten diren beste hainbat politika berrikuntza horri aurre egiteko.
Eta hemen badauzkat, berak Europan dauden eredu desberdinen aurrean Euskadiri proposatzen dizkion datuetan esaten digu, ez lan ez ikasi egiten ez dutenentzako formazioa ematea, 3.000 gazte dauzkagulako egoera horretan eta Jaurlaritzak badauka proiektu esperimental bat honen aurrean; behatoki bat izatea dauden lan irteera horiek martxan jartzeko, eta hor daukagu Futurlan; talde formazioa ematea Lanbiderekin lehen kontaktua izaterakoan eta hor dago Lanbide sarea.
Beraz, nik uste dut badaudela proiektu berriak martxan, ezin dela egotzi berdinean gaudela, baizik eta egiten direla behar diren egokitzapenak eta berrikuntzak egoera honi buelta emateko.
Eskerrik asko.